CELEX: 32019D0761
Language: da
Date: 2019-05-13 00:00:00
Title: Rådets afgørelse (FUSP) 2019/761 af 13. maj 2019 om ændring af afgørelse 2014/486/FUSP om Den Europæiske Unions rådgivende mission om reform af den civile sikkerhedssektor Ukraine (EUAM Ukraine)

14.5.2019   
               
               
                  DA
               
               
                  Den Europæiske Unions Tidende
               
               
                  L 125/16
               
            
         RÅDETS AFGØRELSE (FUSP) 2019/761
         af 13. maj 2019
         om ændring af afgørelse 2014/486/FUSP om Den Europæiske Unions rådgivende mission om reform af den civile sikkerhedssektor Ukraine (EUAM Ukraine)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 42, stk. 4, og artikel 43, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 22. juli 2014 vedtog Rådet afgørelse 2014/486/FUSP (1) om Den Europæiske Unions rådgivende mission om reform af den civile sikkerhedssektor Ukraine (EUAM Ukraine).
                  
               
                     (2)
                  
                  
                     Den 20. november 2017 vedtog Rådet afgørelse (FUSP) 2017/2161 (2), der forlængede mandatet for EUAM Ukraine indtil den 31. maj 2019 og fastsatte et finansielt referencegrundlag for samme periode. Den 18. december 2017 blev dette referencegrundlag forhøjet ved Rådets afgørelse (FUSP) 2017/2371 (3).
                  
               
                     (3)
                  
                  
                     Den 5. marts 2019 anbefalede Den Udenrigs- og Sikkerhedspolitiske Komité efter en strategisk revision af EUAM Ukraine, at missionen forlænges indtil den 31. maj 2021.
                  
               
                     (4)
                  
                  
                     Afgørelse 2014/486/FUSP bør derfor forlænges indtil den. 31. maj 2021.
                  
               
                     (5)
                  
                  
                     EUAM Ukraine gennemføres i en situation, der kan blive forværret og vil kunne hindre opnåelsen af målene for Unionens optræden udadtil, jf. traktatens artikel 21 —
                  
               VEDTAGET DENNE AFGØRELSE:
         
            Artikel 1
            Afgørelse 2014/486/FUSP ændres således:
            
                        1)
                     
                     
                        I artikel 14, stk. 1, tilføjes følgende afsnit:
                        »Det finansielle referencegrundlag til dækning af udgifterne i forbindelse med EUAM Ukraine for perioden fra den 1. juni 2019 til den 31. maj 2021 udgør 54 138 700 EUR.«
                     
                  
                        2)
                     
                     
                        Artikel 19, stk. 2, affattes således:
                        »Den anvendes indtil den 31. maj 2021.«
                     
                  
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 13. maj 2019.
            
               
                  På Rådets vegne
               
               F. MOGHERINI
               
                  Formand
               
            
         
         
            (1)  Rådets afgørelse 2014/486/FUSP af 22. juli 2014 om Den Europæiske Unions rådgivende mission om civil ukrainsk sikkerhedssektorreform (EUAM Ukraine) (EUT L 217 af 23.7.2014, s. 42).
         
            (2)  Rådets afgørelse (FUSP) 2017/2161 af 20. november 2017 om ændring af afgørelse 2014/486/FUSP om Den Europæiske Unions rådgivende mission om reform af den civile sikkerhedssektor Ukraine (EUAM Ukraine) (EUT L 304 af 21.11.2017, s. 48).
         
            (3)  Rådets afgørelse (FUSP) 2017/2371 af 18. december 2017 om ændring af afgørelse 2014/486/FUSP om Den Europæiske Unions rådgivende mission om reform af den civile sikkerhedssektor Ukraine (EUAM Ukraine) (EUT L 337 af 19.12.2017, s. 34).